cyanic-selkie/wikianc huggingface dataset:
Πυργού Ηρακλείου
Ιστορικά στοιχεία
Στην περιοχή έχουν βρεθεί ευρήματα της μινωικής εποχής. Στην θέση Καζόλα έχουν βρεθεί δύο νεολιθικοί πέλεκεις, κεραμική των μεσομινωικών χρόνων και κεφαλή πήλινου ζώου, ενώ είναι ορατά λείψανα τείχων. Στη θέση Άγιος Γεώργιος βρέθηκε κτίσμα της υστερομινωικής εποχής Ι.
Η παλαιότερη αναφορά του οικισμού είναι σε συμβόλαιο του 1271 για την προπώληση κρασιού από το χωριό Pirgu, ενώ ακόμη ένα συμβόλαιο για άλλη μια προπώληση κρασιού από τη Πυργού χρονολογείται από το 1279. Αναφέρεται επίσης σε έγγραφο του 1370 όπου αναφέρεται ότι οι Petrus et Franciscus de Rogerio ενοικίασαν το μισό του πεζικού φεούδου της Πυργού και πρέπει να πληρώσουν το ενοίκιο στους ερημίτες του Αγίου Αυγουστίνου στον Χάνδακα.
Το χωριό αναφέρεται στον Καστροφύλακα με το όνομα Pirgu και με 401 κατοίκους το 1583. Την περίοδο της Ενετοκρατίας στο χωριό παραγόταν κρασί της ποικιλίας μοσχάτο. Στην Πυργού βρίσκεται ο ναός του Αγίου Ιωάννη με έμβλημα Φραγκισκανών, που χρονολογείται από το 1601. και ανακαινίστηκε το 1947. Άλλος ιστορικός ναός είναι της Παναγίας, ο οποίος πυρπολήθηκε από τους Τούρκους το 1866 και ανακαινίστηκε. Υπάρχει επίσης η εκκλησία του Αγίου Γεωργίου του Μεσαμπελίτη στη θέση Σκεπαστά, η οποία επίσης ανακαινίστηκε το 1952. Στην αυλή του ναού αυτού σώζονται παλαιά πατητήρια, δοχεία και πήλινοι αγωγοί, μέσα από τα οποία διοχετευόταν το κρασί σε αποθήκες, στα νοτιοδυτικά του οικισμού.
Πορεία πληθυσμού σύμφωνα με τις απογραφές:
Βιβλιογραφία
Πυργου Πυργου Κατηγορία:Δήμος Ηρακλείου Κρήτης
The Flowers of Romance (συγκρότημα)
Το 1999, ένα συγκρότημα από την Εσθονία αποκαλούμενο "The Flowers of Romance" σχηματίστηκε αυτοαποκαλούμενο ως συνέχεια του συγκροτήματος του 1976.
Παραλία Φάρου Μύτικα
Η παραλία «Φάρος» του Μύτικα Πρέβεζας ή παραλία Φάρου Μύτικα βρίσκεται στον οικισμό του Μύτικα Πρέβεζας και απέχει 10 χιλιόμετρα από την πόλη της Πρέβεζας.
Πρόκειται για μια αμμώδη παραλία με ψιλή άμμο και μερικά βότσαλα η οποία βαθαίνει ομαλά. Υπάρχουν λίγες ξαπλώστρες και ομπρέλες και είναι μια παραλία. Πολύ κοντά είναι και ο φάρος, που έχει συνδεθεί με την ταυτότητα της περιοχής. Βρίσκεται 500 μέτρα από το αισθητικό δάσος του Μονολιθίου.
Ο γιαλός αρχίζει με λεπτή άμμο, στη συνέχεια, κατά τόπους, υπάρχουν βοτσαλάκια και ακολουθεί η πατημένη - βρεγμένη από το κύμα άμμος. Σε κοντινή απόσταση υπάρχουν πολλά ενοικιαζόμενα και ξενοδοχεία και ψαροταβέρνες.
Η παραλία πήρε το όνομά της από τον φάρο που υπάρχει απέναντί της. Το αρκετά ψηλό ανάχωμα στην πλάτη της παραλίας, που αν το κοιτάξει κανείς από πάνω είναι γκρεμός, προσφέρει σκιά μέχρι τις μεσημεριανές ώρες.
Παραπομπές
Κατηγορία:Δήμος Πρέβεζας Κατηγορία:Παραλίες της Ελλάδας
HMS Concord
Πέντε πλοία του Βασιλικού Ναυτικού είχαν το όνομα HMS Concord:
Κατηγορία:Ονομασίες πλοίων του Βασιλικού Ναυτικού
Κωνσταντίνος Φαφούτης
Ο Κωνσταντίνος Φαφούτης (1918-2009), ήταν Έλληνας δικαστικός που διετέλεσε εισαγγελέας του Αρείου Πάγου από το 1979 ως το 1985.
Βιογραφικά στοιχεία
Γεννήθηκε στην Αμφιλοχία στις 7 Φεβρουαρίου 1918. Σπούδασε νομικά στο Πανεπιστήμιο Αθηνών. Διορίστηκε εισαγγελικός πάρεδρος σε ηλικία 27 ετών. Υπηρέτησε τη Δικαιοσύνη αρχικά ως προϊστάμενος της Εισαγγελίας Πρωτοδικών της πρωτεύουσας και το 1975 προήχθη σε αντεισαγγελέα εφετών και το 1979 σε εισαγγελέα του Αρείου Πάγου, υπηρετώντας ως το 1985, οπότε αποχώρησε λόγω συμπλήρωσης του ορίου ηλικίας. Απεβίωσε σε ηλικία 91 ετών την 1η Ιουνίου 2009.
Συγγραφικό έργο
Εργασίες του (αγορεύσεις, γνωμοδοτήσεις) δημοσιεύτηκαν σε έγκριτα νομικά περιοδικά. Από τα σημαντικότερα θέματα με τα οποία ασχολήθηκε στις γνωμοδοτήσεις του ήταν το ιατρικό απόρρητο, η απόλυση με όρους και το κώλυμα ή μη του υπουργού Δικαιοσύνης στο να προτείνει να απονεμηθεί χάρη σε κατάδικο του οποίου ο ίδιος ήταν συνήγορος.
Παραπομπές
Κατηγορία:Έλληνες δικαστικοί Κατηγορία:Εισαγγελείς του Αρείου Πάγου
Κόρφος Κορινθίας
Ο Κόρφος είναι χωριό που βρίσκεται στα νοτιοανατολικά όρια της περιφερειακής ενότητας Κορινθίας. Διοικητικά ανήκει στον Δήμο Κορινθίων. Ο Κόρφος, όπως επισημαίνει ο συγγραφέας Τάσος Γριτσόπουλος, είναι το επίνειο του Σοφικού, της έδρας του Δήμου. Πολλοί κάτοικοι του Σοφικού, που ασχολούνταν με το εμπόριο της ρητίνης (το έτος 1886, το Σοφικό παρήγαγε 500.000 οκάδες ρητίνης ετησίως), μετοίκησαν στις ανατολικές ακτές της περιοχής, ώστε να εμπορεύονται ευκολότερα, μέσω της θαλάσσης, το προϊόν που παρήγαγαν. Με το πέρασμα των χρόνων, οι έμποροι αυτοί έμειναν μόνιμα στις παραθαλάσσιες πλαγιές, δημιουργώντας τον Κόρφο, ενώ οι περισσότεροι απόγονοί τους ασχολήθηκαν με τη θάλασσα εν γένει, είτε ως αλιείς, είτε ως Αξιωματικοί του Ναυτικού. Άλλωστε, οι περισσότεροι Κορφιώτες είναι συνταξιούχοι των ναυτικών ταμείων.
Το 1912 συστάθηκε ως κοινότητα (ΦΕΚ 262Α - 31/08/1912) του νομού Αργολίδος και Κορινθίας και μετέπειτα (από το 1949) νομού Κορινθίας. Με το Σχέδιο Καποδίστριας η κοινότητα καταργήθηκε και συγχωνεύθηκε στο δήμο Σολυγείας. Την 1 Ιανουαρίου 2011, σύμφωνα με το Σχέδιο Καλλικράτης ο Δήμος Σολυγείας εντάχθηκε στον νέο δήμο Κορινθίων, όπου πλέον ανήκει και ο Κόρφος.
Σήμερα, ο Κόρφος έχει 338 κατοίκους (απογραφή 2011). Η αύξηση του πληθυσμού του οφείλεται στη συνεχή ανοικοδόμηση τουριστικών εγκαταστάσεων και εξοχικών κατοικιών από ντόπιους και ξένους. Είναι ένας παραλιακός οικισμός, με παραλίες τις οποίες περιβάλλουν οι πευκόφυτες πλαγιές της περιοχής.
Σε μικρή απόσταση απ' το χωριό ευρίσκεται ο όρμος της «Σελόντας», όπου ήταν το καταφύγιο του υποβρυχίου «Παπανικολής», του οποίου Πλωτάρχης ήταν ο, εκ μητρός καταγόμενος απ' το Σοφικό, Μιλτιάδης Ιατρίδης. Ο όρμος της «Σελόντας» είναι το φυσικό σύνορο των περιφερειακών ενοτήτων Κορινθίας και Αργολίδος.
Επτά σοφοί
Οι αναφερόμενοι, από τους αρχαίους Έλληνες συγγραφείς, Επτά σοφοί, ήταν ιστορικά πρόσωπα που έζησαν από τον 7ο αιώνα π.Χ. και νεότερα, που διέπρεψαν ως νομοθέτες, άρχοντες ή πολιτικοί. Οι επικρατέστεροι θεωρούμενοι επτά σοφοί της αρχαιότητας (κατά γενικότερη ομολογία συγγραφέων) ήταν οι:
Αρκετοί συγγραφείς που παρουσίασαν κατάλογο των Επτά Σοφών, φαίνεται να μη συμφωνούν, κατά περιοχές, σε αυτά τα πρόσωπα. Έτσι ενώ οι τέσσερις πρώτοι κατά κανόνα συμπεριλαμβάνονται στην επτάδα απ΄ όλους, οι επόμενοι τρεις (οι τελευταίοι) συχνά παραβάλλονται με κάποιους από τους παρακάτω (τα πρόσωπα παρατίθενται με χρονολογική σειρά): Σύνολο, δίνονται 24 ονόματα.
Το έτος σύστασης των Επτά Σοφών
Κατά τον Διογένη Λαέρτιο, πρώτος εκ των Επτά Σοφών κατά τον "Κατάλογο των αρχόντων" του Δημήτριου Φαληρέα ήταν ο Θαλής, ενώ οι Επτά Σοφοί ανακηρύχθηκαν ως τέτοιοι κατά το έτος, όταν επώνυμος άρχων στην Αθήνα ήταν ο Δαμασίας:
Ξέρουμε, ότι ο Δαμάσιος ή Δαμασίας Β' (ο οποίος ήταν σύγχρονος του Θαλή, του Πιττακού, του Σόλωνα και του Χίλωνα, ενώ η διαφοροποίηση στην γραφή του ονόματός του αποδίδει την μορφή που αυτό έχει στο Πάριο Χρονικό και στον Αριστοτέλη αντίστοιχα) ήταν επώνυμος άρχων στην Αθήνα το 582/1 π. Χ. κατά το Πάριο Χρονικό, το οποίο αναφέρει, ότι ο Δαμασίας Β' ήταν επώνυμος άρχων 318 χρόνια πριν τη σύνταξη του Πάριου Χρονικού, δηλ. το έτος 582/1 π. Χ., και ότι κατά το έτος αυτό για πρώτη φορά καθιερώθηκαν τα Πύθια στους Δελφούς.
Κατά τον Αριστοτέλη, ο Δαμασίας διατήρησε το αξίωμα του επωνύμου άρχοντα κατά 2 έτη και 2 μήνες (δηλαδή διατέλεσε 2 πλήρεις θητείες του επωνύμου άρχοντα και ήταν στο ξεκίνημα της τρίτης). Επομένως, ίσως ο Δαμασίας Β' θα μπορούσε να ήταν επώνυμος άρχων είτε το 583/2 και το 582/1 π. Χ., είτε το 582/1 και το 581/0 π. Χ.
Ευρέως αποδεκτή είναι η ανασύσταση της χρονολογικής σειράς των γεγονότων, που συνδέονται με το αξίωμα του επωνύμου άρχοντα, που προτάθηκε από τον Kenyon, ο οποίος δίνει την εξής σειρά των γεγονότων:
Ο M. Miller λέει ότι τα Σχόλια στον Πίνδαρο χρονολογούν την επανίδρυση των Πυθίων έξι χρόνια μετά την πτώση της Κίρρας (κατά τη διάρκεια του Α' Ιερού πολέμου), η οποία κατ' αυτά έπεσε όταν επώνυμος άρχων στην Αθήνα ήταν ο Σίμων, δηλαδή, κατά το Πάριο Χρονικό, το έτος 591/0 π. Χ. Επομένως, το Πάριο Χρονικό λανθασμένα χρονολογεί τον άρχοντα Δαμασία το έτος 582/1 π. Χ.
Ο Κλήμης Αλεξανδρείας λέγει για τον χρόνο που έδρασαν οι Έλληνες Σοφοί:
Εν συντομία μπορούμε να συμπεράνουμε από τα παραπάνω, ότι οι Έπτα ανακηρύχθηκαν ως Σοφοί στο διάστημα μεταξύ 586/5 και 581/0 π. Χ., με πιο πιθανό το έτος 582/1 π. Χ.
Διάφοροι Κατάλογοι των Επτά Σοφών κατά την Αρχαιότητα
Ήδη στα Αρχαία χρόνια υπήρξαν διαφωνίες για τους Επτά Σοφούς - και μάλιστα όχι μόνο για το τι έλεγε συγγεκριμένα ο καθένας τους, αλλά ακόμη και για το ποιός ήταν.
Ο Πλάτων στον "Πρωταγόρα" λέγει:
Ο Αντίπατρος από τη Σιδώνα έγραψε το εξής επίγραμμα αφιερωμένο στους Επτά Σοφούς :
Ο Ψευδο-Υγίνος δίνει τα εξής ονόματα των Επτά Σοφών, τις πατρίδες και τις βασικές ρήσεις τους:
Ο Πλούταρχος στο "Περὶ τοῦ Εἶ τοῦ ἐν Δελφοῖς" λέγει ότι κατά τον αδελφό του, τον Λαμπρία, αρχικά οι Σοφοί ήταν πέντε (εξ'ου και το Ε εν Δελφοίς κατ'αυτόν), ενώ όταν αργότερα και οι τύραννοι Κλεόβουλος και Περίανδρος έλαβαν την φήμη των σοφών, οι πρώτοι πέντε τους περιέλαβαν μαζί με τους εαυτούς τους όχι τόσο επειδή τους αναγνώριζαν μια κάποια σοφία, αλλά επειδή δεν ήθελαν να προκληθεί έχθρα μεταξύ σε αυτούς και εκείνους τους ισχυρούς άνδρες (αν και ο Αμμώνιος, ο οποίος επίσης συμμετείχε σε εκείνη τη συζήτηση, μάλλον θεώρησε αυτή την ιστορία του Λαμπρία ως δική του εφεύρεση, και όχι κάτι το γνωστό από κάποια άλλη πηγή):
Ο Πλούταρχος στο "Τῶν ἐπτὰ σοφῶν συμπόσιον" λέγει :
Επίσης, στο ίδιο έργο, αναφέρει:
Καθώς και:
Στον "Βίο του Σόλωνα", αναφέρει:
Ο Παυσανίας δίνει τη δική του λίστα ως εξής:
Ένας εκ των λεγόμενων Πατέρων της Εκκλησίας, ο Κλήμης ο Αλεξανδρεύς, λέγει :
Kατά τον Διογένη Λαέρτιο, οι Επτά Σοφοί της Αρχαιότητας ήταν οι εξής:
Μας πληροφορεί επίσης ότι :
Κατά τον Ωριγένη :
Τρόπος σύστασης της ομάδας
Οι εκδοχές της σύστασης της ομάδος είναι επίσης παραπάνω από μια.
Οι Επτά Σοφοί ανακηρύχθηκαν ως τέτοιοι με τον εξής τρόπο :
Παρακάτω, ο Διογένης Λαέρτιος συμπληρώνει αυτή την ιστορία με νέες λεπτομέρειες :
Την ίδια ιστορία αναφέρει και ο Πλούταρχος.
Γνωρίζει κάποια εκδοχή αυτής της ιστορίας και ο Αθηναίος από τη Ναύκρατη της Αιγύπτου :
Μια εκδοχή της ιστορίας παραδίδει επίσης ο Καλλίμαχος στο Α' ίαμβό του, όπου η διήγηση γίνεται εκ μέρους του Ιππώνακτα. Η ιστορία αυτή (ουσιαστικά ξεκινά από το στίχο 15) λέει ότι κάποιος Βαθυκλής από την Αρκαδία (ο οποίος είχε ζήσει μια ευτυχισμένη ζωή) πριν πεθάνει έδωσε ένα χρυσό κύπελλο σε έναν γιο του με την εντολή να δοθεί στον καλύτερο από τους Επτά Σοφούς. Εκείνος το έδωσε στον Θαλή (τον οποίο ο απεσταλμένος του Βαθυκλή βρήκε στο ναό του Διδυμαίου Απόλλωνα την ώρα που εκείνος σχεδίαζε στη γη το σχήμα που επινόησε ο Φρύγας Εύφορβος - ένα μη συμμετρικό τρίγωνο εντός ενός κύκλου). Ο Θαλής αρνήθηκε να το λάβει, και συμβούλευσε το γιο του, Βαθυκλή, να δώσει το δώρο του στον Βίαντα, και το κύπελλο, αφού (προφανώς) έκανε τον κύκλο των Σοφών, κατέληξε και πάλι στον Θαλή, ο οποίος τελικά το αφιέρωσε στον Απόλλωνα (ίσως στο Διδυμαίο, αν και από άλλη πηγή γνωρίζουμε ότι το κύπελλο είχε αφιερωθεί στον Ισμήνιο Απόλλωνα στις Θήβες) με την επιγραφή, που έλεγε ότι το αφιέρωσε στον άρχοντα των Νηλείων.
Τα αποφθέγματα των Επτά Σοφών της Αρχαιότητας.
Η λεπτομερέστερη καταγραφή των αποφθεγμάτων των Επτά Σοφών υπάρχει στο Α' βιβλίο του έργου του Διογένη Λαέρτιου "Βίοι Φιλοσόφων", στο οποίο αναφέρονται οι βίοι και οι ρήσεις των εξής Σοφών της λίστας παραπάνω: Θαλής, Σόλων, Χίλων, Πιττακός, Βίας, Κλεόβουλος, Περίανδρος, Ανάχαρσης, Μύσων, Επιμενίδης, Φερεκύδης. Άλλη πηγή πληροφοριών (συγκεκριμένα για τον βίο και τις ρήσεις του Σόλωνα) είναι ο Πλούταρχος ("Βίος του Σόλωνα") και η ποίηση του Σόλωνα.
Αποφθέγματα των Επτά Σοφών της Αρχαιότητας κατά τον Ιωάννη Στοβαίο :
Υποθήκες των επτά αρχαίων Σοφών κατά τον Σωσιάδη, που διασώζεται από τον Ιωάννη Στοβαίο :
Τα λεγόμενα του Σωσιάδη πιστοποιούνται μερικώς από μια επιγραφή Ελληνιστικών χρόνων, που βρέθηκε στο Αι-Χανούμ (πρώην Βακτριανά εδάφη), σε μια επιγραφή της Μελιτούπολης της Μικράς Ασίας, και σε λεγόμενο "νέο" κείμενο των Υποθηκών, που βρέθηκε σε πάπυρο.
Σώζεται ένα ανώνυμο επίγραμμα, ανάμεσα στα επιγράμματα της "Ελληνικής Ανθολογίας".
Άλλες πληροφορίες και ομαδικές αναφορές
Σώζεται στον Διογένη Λαέρτιο και ένα γράμμα του τυράννου της Κορίνθου Περιάνδρου προς τους Επτά Σοφούς (μάλλον μεταγενέστερο και πλαστό, όπως και τα περισσότερα δήθεν Αρχαϊκής εποχής γράμματα που παραθέτει ο Διογένης Λαέρτιος):
Ο Κικέρων παροτρύνει σε συμμετοχή στο δημόσιο βίο θέτοντας ως παράδειγμα τους Επτά Σοφούς των Ελλήνων, οι οποίοι όλοι τους ήταν ενεργοί πολίτες:
Παρόμοια αναφέρεται σε αυτούς και σε άλλο του έργο:
Οι Επτά Σοφοί στην Τέχνη και στη Λογοτεχνία.
Στην "Παλατινή Ανθολογία" σώζεται το εξής επίγραμμα (στο οποίο αναφέρεται το έργο "Αισωπός" του Λυσίππου, το οποίο είχε τοποθετηθεί μπροστά από τους "Επτά Σοφούς"), το οποίο συνέγραψε ο Αγαθίας ο Σχολαστικός, ένας συγγραφέας της εποχής του Ιουστινιανού και των άμεσων διαδόχων του (6ος αιώνας):
Στο Εθνικό Μουσείο Βηρυττού φυλάσσεται ένα αρχαίο ψηφιδωτό (στο οποίο απεικόνίζονται οι Επτά Σοφοί με τη βασική ρήση του καθενός δίπλα τους) από τη βίλα Suweydie κοντά στην Ηλιούπολη της Συρίας, το οποίο χρονολογείται συνήθως στον 3ο ή στο 4ο αιώνα μ. Χ. Οι μορφές απεικονίζονται ως τοποθετημένα κυκλικά πορτραίτα των Επτά Σοφών μαζί με τον Σωκράτη στην κορυφή, ενώ ανάμεσα στους αποδόθηκε στο κέντρο η Μούσα Καλλιόπη.
Ο Αυσόνιος έχει γράψει μια θεατρική πραγματεία περί των Επτά Σοφών, το "LUDUS SEPTEM SAPIENTUM".
Πηγές
Κατηγορία:Τίτλοι στην Αρχαία Ελλάδα
Οινόη Ικαρίας
Η Οινόη (Οἰνόη) ήταν μια μικρή πόλη στη βορειοδυτική ακτή του νησιού της Ικαρίας. Το όνομα της πόλης φαίνεται να προέρχεται από το κρασί που καλλιεργείται στην περιοχή, στις πλαγιές του όρους Πράμνου, αν και άλλοι πιστεύουν ότι η Ικάρια Οινόη ήταν αποικία της αττικής Οινόης. Κατά τη διάρκεια του 6ου αιώνα π.Χ., η Οινόη και η υπόλοιπη Ικαρία έγινε μέρος της θάλασσας αυτοκρατορίας του Πολυκράτη, και κατά τη διάρκεια του 5ου αιώνα π.Χ., οι Ικάριες πόλεις Οινόη και Θέρμαι έγιναν μέλος της Αθηναϊκής συμμαχίας. Κατά τον 2ο αιώνα π.Χ., το νησί αποικήθηκε από τη Σάμο. Αυτή τη στιγμή, χτίστηκε ο ναός της Αρτέμιδος με το όνομα Ταυροπόλιον, στην Οινόη. Τα νομίσματα της πόλης έδειχναν την Άρτεμις και ένα ταύρο, με επιγραφή, "ΟΙ" ή "ΟΙΝΑΙ[ΩΝ]".
Ο χώρος της Οινόης βρίσκεται κοντά στον Κάμπο, τον Εύδηλο.
Παραπομπές
<references group="" responsive="1"> Κατηγορία:Αρχαίες ελληνικές πόλεις-κράτη Κατηγορία:Ικαρία Κατηγορία:Εγκαταλελειμμένοι οικισμοί στην Ελλάδα
Linux Mint
Το Linux Mint είναι διανομή Linux η οποία βασίζεται στις διανομές Ubuntu ή Debian testing και δίνει έμφαση στη λειτουργικότητα, ώστε να παρέχεται καλύτερη υποστήριξη. Αναπτύχθηκε για να είναι ιδιαίτερα φιλική προς τον χρήστη και ιδιαίτερα σε νέους χρήστες, είναι διανομή με επιφάνεια εργασίας (desktop) και μενού προγραμμάτων, αρκετά εργαλεία διαμόρφωσης, καθώς και δυνατότητα εγκατάστασης από το Διαδίκτυο.
Απαιτήσεις συστήματος
Το Linux Mint 20.3 έχει τις παρακάτω απαιτήσεις:
Επίσης προτείνεται ανάλυση οθόνης τουλάχιστον 1024x768.
Εκδόσεις
Κάθε έκδοση του Linux Mint που βασίζεται στο Ubuntu κυκλοφορεί σε πολλαπλές εκδοχές με διάφορα περιβάλλοντα εργασίας. Παρέχεται επίσης εκδοχή που βασίζεται στην διανομή Debian.
Εκδόσεις βασισμένες στο Ubuntu
Η κύρια έκδοση της διανομής βασίζεται στο Ubuntu. Διατίθεται με τα περιβάλλοντα εργασίας Cinnamon και ΜΑΤΕ. Επίσης διατίθενται εκδοχές με τα περιβάλλοντα εργασίας Xfce και KDE, ενώ στο παρελθόν είχαν διατεθεί και άλλες με περιβάλλοντα εργασίας όπως τα LXDE και Fluxbox.
Μέχρι το 2014 κυκλοφορούσαν 2 εκδόσεις κάθε χρόνο, περίπου ένα μήνα μετά την αντίστοιχη έκδοση του Ubuntu. Έτσι η έκδοση 17 βασίζεται στην έκδοση 14.04 του Ubuntu. Όμως για πρώτη φορά, η τελευταία έκδοση 17.1 του Linux Mint δεν βασίστηκε στην τελευταία έκδοση 14.10 του Ubuntu αλλά παρέμεινε στην έκδοση 14.04 που είναι ταυτόχρονα και έκδοση με υποστήριξη μακράς διαρκείας (LTS) μέχρι το 2016. Σύμφωνα με τη νέα πολιτική των δημιουργών, όλες οι επόμενες εκδόσεις του Linux Mint θα παραμείνουν πάνω στην έκδοση 14.04 του Ubuntu μέχρι την επόμενη έκδοσή του με υποστήριξη μακράς διαρκείας δηλαδή την 16.04 που θα βγει το 2016. Δηλαδή από το 2014 και μετά το Linux Mint θα βασίζεται μόνο σε εκδόσεις μακράς διαρκείας (LTS) του Ubuntu. Αυτό θα επιτρέψει στους δημιουργούς να επικεντρωθούν περισσότερο στην ανάπτυξη του περιβάλλοντος εργασίας.
Εκδοχές χωρίς codec
Οι εκδοχές με MATE και Cinnamon διατίθενται και σε εκδοχές χωρίς codec για χώρες όπου μπορεί να υπάρχουν ζητήματα με την διανομή τους.
Εκδοχή βασισμένη σε Debian (Linux Mint Debian Edition - LMDE)
Η εκδοχή LMDE που βασίζεται σε Debian παρέχει στον χρήστη ίδια λειτουργικότητα με την κύρια έκδοση της διανομής, που στηρίζεται στο Ubuntu, αλλά βασίζεται εξ' ολοκλήρου στην testing εκδοχή του Debian. Το LMDE διατίθεται με τα περιβάλλοντα εργασίας MATE και Cinnamon.
Το LMDE καλείται semi-rolling distribution (ημι-κυλιόμενη διανομή), διότι σε αντίθεση με την έκδοση testing του Debian, όπου γίνονται συνεχώς ενημερώσεις, το LMDE λαμβάνει πακέτα ενημερώσεων πράγμα που προσφέρει μεγαλύτερη σταθερότητα στο σύστημα. Χάρη στην προσέγγιση αυτή δεν είναι απαραίτητη η ολική αναβάθμιση του συστήματος μετά από κάποιο χρονικό διάστημα, όπως συμβαίνει με τις εκδοχές που στηρίζονται στο Ubuntu. Οι χρήστες έχουν ακόμη την δυνατότητα να αξιοποιήσουν τις unstable και testing εκδοχές του Debian.
Ιστορικό εκδόσεων
Δημιουργούνται δύο εκδόσεις του λειτουργικού συστήματος κάθε χρόνο, με κάθε μια να εμφανίζεται περίπου ένα μήνα μετά την αντίστοιχη του Ubuntu. Κάθε έκδοση λαμβάνει αύξοντα ακέραιο αριθμό και μια κωδική ονομασία. Η ονομασία είναι ένα γυναικείο όνομα που έπεται αλφαβητικά των προηγούμενων και τελειώνει πάντα σε «a».
CE = Community Edition (Έκδοση κοινότητας), LTS = Long Term Support (Υποστήριξη μακράς διαρκείας), RC = Release Candidate (Τελική δοκιμαστική έκδοση)
Εξωτερικοί σύνδεσμοι
Κατηγορία:Διανομές Linux
Reflection (τραγούδι)
Το "Reflection" είναι ένα τραγούδι που γράφτηκε και παράχθηκε από τους Μάθιου Γουίλντερ και Ντέιβιντ Ζίπελ ως σάουντρακ της ταινίας κινουμένων σχεδίων Μουλάν της Ντίσνεϊ το 1998. Στην ταινία, το τραγούδι ερμηνεύεται από την Φιλιπινέζα τραγουδίστρια, ηθοποιό και νικήτρια βραβείων Τόνυ Λέα Σαλόνγκα ως Φα Μουλάν. Ένα συνοδευτικό μουσικό βίντεο για το "Reflection" συμπεριλήφθηκε ως μπόνους στην κυκλοφορία του Disney Gold Classic Collection DVD της ταινίας τον Φεβρουάριο του 2000.
Μια σίνγκλ και ποπ έκδοση του τραγουδιού ηχογραφήθηκε από την Αμερικανίδα τραγουδίστρια Κριστίνα Αγκιλέρα και έγινε το πρώτο της σίνγκλ. Ήταν 17 ετών την στιγμή που κυκλοφόρησε. Η εμπορική επιτυχία του σινγκλ χρηματοδότησε το πρώτο άλμπουμ τής Αγκιλέρα από την RCA, καθώς επίσης την αξιοπιστία της ανάμεσα σε αναγνωρισμένους συγγραφείς και παραγωγούς. Οι κυκλοφορίες του σίγνκλ ήταν περιορισμένες, με αποτέλεσμα να είναι μόνο στο Billboard Adult Contemporary chart. Ένα συνοδευτικό μουσικό βίντεο για το τραγούδι συμπεριλήφθηκε στην έκδοση DVD της Μουλάν. Η Αγκιλέρα έχει ερμηνεύσει το κομμάτι σε τέσσερις τηλεοπτικές παρουσιάσεις, συμπεριλαμβανομένης της εκπομπής CBS This Morning, που την είδε να αποκτά την προσοχή της τραγουδοποιού Ντάιαν Γουόρεν. Αργότερα, κυκλοφόρησε το remix από τον Έρικ Κούπερ.
Η χρήση του τραγουδιού στην ταινία
Στην ταινία Μουλάν, το τραγούδι ηχογραφήθηκε από την Φιλιππινέζα τραγουδίστρια και ηθοποιό Λέα Σαλόνγκα ως Μουλάν. Το "Reflection", που διαρκεί 2:27 λεπτά γράφτηκε και παράχθηκε από τους Μάθιου Γουίλντερ και Ντέιβιντ Ζίπελ, στο κλειδί του Λα ματζόρε (A major). Το εύρος των φωνητικών της Σαλόνγκα φτάνει από την χαμηλή νότα του G♯3 έως την υψηλή νότα του D5 σε ένα αρκετά αργό ρυθμό 119 μπιτς ανά λεπτό.
Το τραγούδι ερμηνεύεται μετά την επιστροφή της Μουλάν στο σπίτι μετά από μια ταπεινωτική και αποτυχημένη προσπάθεια να εντυπωσιάσει την προξενήτρα της. Το στιχουργικό περιεχόμενο εκφράζει τον τρόπο που αισθάνεται η Μουλάν θέλοντας να δείξει στον κόσμο ποια είναι πραγματικά, αντί να προσποιείται κάποια που δεν είναι, αλλά φοβάται να απογοητεύσει την οικογένειά της. Αυτή η σκηνή λαμβάνει χώρα στο σπίτι της Μουλάν στους γύρω κήπους και καταλήγει στον οικογενειακό ναό της, όπου αφαιρεί το μακιγιάζ της για να αποκαλύψει την πραγματική της εμφάνιση.
Η έκδοση της Κριστίνα Αγκιλέρα
Η Αγκιλέρα προσέγγισε την δισκογραφική εταιρεία RCA, έχοντας τότε οικονομικές δυσκολίες και της είπαν να επικοινωνήσει με την Ντίσνεϊ. Αφού της δόθηκε η ευκαιρία να ηχογραφήσει το "Reflection", αναφέρθηκε ότι είχε κερδίσει μια δισκογραφική συμφωνία με την RCA Records. Αφού της ζητήθηκε να κάνει την E5, την υψηλότερη νότα που απαιτείται για το "Reflection", σκέφτηκε ότι το τραγούδι θα μπορούσε να είναι το εισιτήριο για μια συμφωνία ενός άλμπουμ. Η Αγκιλέρα πέρασε ώρες ηχογραφώντας ένα cover του "Run to You" της Γουίτνεϊ Χιούστον, το οποίο περιελάμβανε την νότα που της ζητήθηκε να κάνει. Αφού έκανε με επιτυχία την νότα, την οποία ονόμασε «η νότα που άλλαξε τη ζωή μου», της δόθηκε η ευκαιρία να ηχογραφήσει το τραγούδι. Λόγω της επιτυχίας γύρω από την ηχογράφηση του "Reflection", η RCA επιθυμούσε η Αγκιλέρα να ηχογραφήσει και να κυκλοφορήσει ένα άλμπουμ έως τον Σεπτέμβριο του 1998 για να διατηρήσει την δημοσιότητα γύρω της. Η δισκογραφική έθεσε τα θεμέλια για το άλμπουμ αμέσως και άρχισε να δίνει στην Αγκιλέρα κομμάτια για το πρώτο άλμπουμ της, το οποίο αργότερα αποφάσισαν ότι θα κυκλοφορούσε τον Ιανουάριο του 1999. Το "Reflection" υιοθετήθηκε ως κομμάτι του άλμπουμ.
Ως το πρώτο της σίνγκλ, η έκδοση του "Reflection" της Αγκιλέρα κυκλοφόρησε στο Adult contemporary music στις 15 Ιουνίου 1998. Το τραγούδι κυκλοφόρησε ως CD single στην Ιαπωνία στις 16 Σεπτεμβρίου 1998.
Η έκδοση 2020 του τραγουδιού για την live action ταινία
Παρόλο που το ριμέικ της live action ταινίας ανακοινώθηκε ότι δεν θα ήταν μουσικό, στις 27 Φεβρουαρίου 2020, η Αγκιλέρα ανακοίνωσε ότι ηχογράφησε μια νέα έκδοση του τραγουδιού για την επερχόμενη ταινία, ως σάουντρακ της ταινίας. Αργότερα το ίδιο έτος, η Coco Lee ανακοίνωσε επίσης ότι επρόκειτο να ηχογραφήσει ξανά την Μανδαρινική έκδοση του τραγουδιού, όπως είχε ήδη κάνει το 1998. Στις 8 Μαρτίου 2020, η Μανδαρινική έκδοση της Coco έγινε cover από την ηθοποιό που έπαιξε την Μουλάν, Liu Yifei για το σάουντρακ της live action, ενώ μια ολοκαίνουργια ιαπωνική και κορεατική εκδοχή ηχογραφήθηκε από τους τραγουδιστές Minami Kizuki και Lee Su-hyun αντίστοιχα.
Η νέα έκδοση του τραγουδιού κυκλοφόρησε αργοπορημένα στις 28 Αυγούστου 2020, λόγω του κορονοϊού και την ακύρωση της ταινίας στην μεγάλη οθόνη.
Διεθνείς εκδόσεις
Όταν η ταινία κυκλοφόρησε για πρώτη φορά το 1998, αριθμούσε 30 εκδόσεις παγκοσμίως, στις οποίες 10 ακόμη προστέθηκαν τα επόμενα χρόνια, αυξάνοντας τον αριθμό των επίσημων εκδόσεων σε 40.
Η Anabela Braz Pires, η Ευρωπαϊκή Πορτογαλική φωνή στο τραγούδι της Μουλάν, μαζί με ολόκληρο το Ευρωπαϊκό Πορτογαλικό cast της ταινίας, κέρδισε ένα βραβείο για την καλύτερη ξένη έκδοση, ενώ η Yè Bēi, η οποία παρείχε την φωνή στο τραγούδι της Μουλάν στην Μανδαρινική Κινέζικη έκδοση, αναγνωρίστηκε ως μία από τις «10 καλύτερες εκδόσεις του κόσμου» από τον σκηνοθέτη παραγωγής της Ντίσνεϊ.
Η έκδοση του τραγουδιού της Αγκιλέρα μεταγλωττίστηκε εκ νέου σε μια σειρά από γλώσσες για τα αντίστοιχα ξένα soundtrack που κυκλοφόρησαν το 1998. Το 2000, η ίδια η Αγκιλέρα ηχογράφησε τη δική της ισπανική έκδοση του "Reflection" με τίτλο "Mi Reflejo" η οποία διασκευάστηκε. από τον Rudy Pérez για το ομώνυμο άλμπουμ της. Η Χονκ-Κονκ-Κινέζα Αμερικανίδα τραγουδίστρια Coco Lee, που ηχογράφησε την μανδαρινική έκδοση του τραγουδιού, ήταν επίσης η φωνή της Μουλάν στην μανδαρινική εκδοχή της ταινίας που κυκλοφόρησε στην Ταϊβάν.{{legend|PaleTurquoise|Οι επισημασμένες εκδόσεις κυκλοφόρησαν μετά το 1998.}}
εξωτερικοί σύνδεσμοι
Κατηγορία:Singles της Walt Disney Records Κατηγορία:Singles της RCA Records Κατηγορία:Singles της Hollywood Records Κατηγορία:Τραγούδια της Κριστίνα Αγκιλέρα Κατηγορία:Τραγούδια του 1998 Κατηγορία:Singles του 1998
1285
Η τρέχουσα σελίδα αφορά το έτος 1285 κατά το Γρηγοριανό ημερολόγιο
Μυθολογία του Θιβέτ
Με τον όρο Μυθολογία του Θιβέτ εννοείται έναν περίπλοκο σώμα μύθων και δοξασιών που αναπτύχθηκαν στη γεωγραφική περιοχή του Θιβέτ. Η αρχαία θρησκεία που επικρατούσε στο Θιβέτ αποκαλούνταν Μπον-πο και επικράτησε μέχρι τον 8ο αιώνα μ.Χ. όταν με βασιλικό διάταγμα αντικαταστάθηκε από τον Βουδισμό.
Κοσμογονία
Σύμφωνα με τη μυθολογία του Θιβέτ στην αρχή του κόσμου υπήρχε ένα αυγό το οποίο όταν έσπασε δημιουργήθηκε ο κόσμος και ο πρώτος άνθρωπος ο Γκες-μον. Ένας άλλος μύθος λέει ότι υπήρχε ένας απέραντος ωκεανός και καθόλου γη, σε αυτόν ζούσε μια χελώνα που μετέφερε λάσπη από τον βυθό του δημιουργώντας ένα νησί, το πρώτο κομμάτι γης. Πάνω σε αυτό το νησί σχηματίστηκε ένα μεγάλο βουνό, τα Ιμαλάια, ακολούθως δημιουργήθηκε ο πρώτος άνθρωπος και μετά τα στοιχεία της φύσης. Ταυτόχρονα φύτρωσε και το πρώτο δέντρο που κάποια στιγμή όμως μαράθηκε και άρχισαν να σπέρνονται στους ανθρώπους δυστυχίες και έριδες, τότε χωρίστηκαν οι άνθρωποι σε φτωχούς και πλούσιους. Μια άλλη εκδοχή αναφέρει ότι ο πρώτος άνθρωπος ήταν γιος του θεού Νιάμ και της γυναίκας του που ήταν θεά της γης.
Στη Θιβετιανή μυθολογία το Έβερεστ κρατούσε τον ουρανό αλλά και τον ένωνε με τη γη σε ένα σημείο που ονομαζόταν βράχος των πνευμάτων. Οι θεοί για να κατέβουν στη γη χρησιμοποιούσαν μια σκάλα, την ίδια σκάλα χρησιμοποιούσαν και οι άνθρωποι για να ανέβουν στον ουρανό. Ένα μεγάλο πουλί δίδαξε στους ανθρώπους να καλλιεργούν τη γη οργώνοντας με το ράμφος του τους αγρούς.
Το σύμπαν ήταν χωρισμένο σε έξι περιοχές, στη πρώτη που λεγόταν Ντέβαλκα ζούσαν οι θεοί. Στη Λόκα ζούσαν οι ημίθεοι, στη Λόκα των ανθρώπων οι άνθρωποι και στη Λόκα των ζώων τα ζώα. Στη Πετραλόκα ζούσαν τα φαντάσματα ενώ υπήρχε ακόμα μία περιοχή η Κόλαση.
Θεότητες
Στη Θιβετιανή μυθολογία υπέρτατος θεός είναι ο Νιάμ. Άλλες σημαντικές θεότητες είναι ο Γκάι-πα προστάτης των ανθρώπων, ο Λούνγκ-στο πνεύμα μεταφυσική διάσταση του ανέμου. Η Γκύου-μα αντίστοιχη της ινδικής Μάγια, οι Ντακίνις αντίστοιχες με τις νεράιδες, και η Ντεμ-τσογκ που σχετίζεται με αναπαραστάσεις της δημιουργίας του σύμπαντος.
Πηγές
Θ Κατηγορία:Πολιτισμός του Θιβέτ
HAL 9000
thumb|200px|Το "μάτι" του HAL 9000 στην ταινία 2001, η Οδύσσεια του Διαστήματος Ο HAL 9000 (Heuristically programmed Algorithmic Computer - Ευριστικά προγραμματισμένος Αλγοριθμικός Υπολογιστής) είναι ένας φανταστικός χαρακτήρας από το έπος μυθιστορημάτων επιστημονικής φαντασίας "Η Οδύσσεια του Διαστήματος" (Space Odyssey) του Άρθουρ Κλαρκ (Arthur C. Clarke). Η ιστορία, καθώς και οι δύο ταινίες, ξεκινούν με το μυθιστόρημα «2001: Η Οδύσσεια του Διαστήματος», που κυκλοφόρησε το 1968. Η ταινία κατατάχθηκε στη 13η θέση της λίστας με τους «μεγαλύτερους κακοποιούς ήρωες κινηματογραφικών έργων», του Αμερικανικού Ινστιτούτου Κινηματογράφου (American Film Institute), τον Ιούνιο του 2003.
Ο HAL είναι ένας ηλεκτρονικός υπολογιστής τεχνητής νοημοσύνης με προηγμένες δυνατότητες αίσθησης, που «επανδρώνει» το διαστημικό σκάφος "Discovery". Απεικονίζεται συνήθως από ένα «μάτι» τηλεοπτικής κάμερας που μπορεί να εποπτεύσει ολόκληρο το διαστημόπλοιο. Η φωνή του HAL 9000 αποδόθηκε από τον Καναδό ηθοποιό Ντάγκλας Ρέιν. Στο βιβλίο, ο HAL τέθηκε σε λειτουργία στις 12 Ιανουαρίου του 1997 (1992 στην ταινία), στο HAL Plant, στην Ουρμπάνα του Ιλινόις και κατασκευάσθηκε από τον Δόκτορα Τσάντρα. Στην ταινία "2001" ο HAL εμφανίζεται να είναι ικανός όχι μόνο να αναγνωρίζει και να επεξεργάζεται φωνή και φυσική ομιλία, αλλά και να μπορεί να αναγνώσει χειλική ομιλία, να αναγνωρίζει πρόσωπα, να κάνει εκτιμήσεις τέχνης, να ερμηνεύει και να εκφράζει ανθρώπινα αισθήματα και λογική, και, φυσικά, να παίζει σκάκι, πέραν της ικανότητας διατήρησης όλων των συστημάτων του σκάφους σε ένα διαπλανητικό ταξίδι.
Ο HAL δεν παρουσιάζεται ποτέ ως μια ολοκληρωμένη οντότητα, διαθέτει όμως απαλή φωνή και την ικανότητα να είναι εξαιρετικά ομιλητικός. Αυτό έρχεται σε αντίθεση με το λακωνικό και μονότονο τρόπο που μιλούν οι αστροναύτες, όπως και όλοι οι υπόλοιποι ηθοποιοί στην ταινία.
Στη γαλλική εκδοχή της ταινίας "2001: Η Οδύσσεια του Διαστήματος", το όνομα του HAL αποδίδεται ως «CARL» από τα αρχικά «Cerveau Analytique de Recherche et de Liaison» (Εγκέφαλος Αναλυτικής Έρευνας και Επικοινωνίας). Τα διακριτικά του, ωστόσο, συνεχίζουν να εμφανίζουν το όνομα «HAL 9000».
Παρόλο που συχνά εικάζεται πως το όνομα HAL δημιουργήθηκε με τη μετάθεση ενός γράμματος από τα αρχικά της εταιρείας IBM, με τη μέθοδο της κρυπτογραφικής ολίσθησης (Caesar’s cipher), τόσο ο Άρθουρ Κλαρκ, όσο και ο σκηνοθέτης του έργου, Στάνλεϊ Κιούμπρικ, το είχαν αρνηθεί. Στην ταινία που αποτέλεσε μεταφορά του βιβλίου «2010: Οδύσσεια Δύο», ο Κλαρκ «απαντά» μέσω του χαρακτήρα του έργου του, Δρ. Τσάντρα, ο οποίος εμφανίζεται να λέει για την ιδέα αυτή: «μεγάλες ανοησίες! […] Πίστευα πως ως τώρα κάθε νοήμων άνθρωπος ήξερε πως το όνομα H-A-L προέρχεται από το Heuristic ALgorithmic» (ευριστικός αλγόριθμος).
Η παρουσία του HAL στο «2001: Η Οδύσσεια του Διαστήματος»
Στην ταινία «2001: Η Οδύσσεια του Διαστήματος», ο HAL εμφανίζεται να έχει κάνει λάθος σχετικά με μια βλάβη στην παραβολική κεραία επικοινωνίας του διαστημικού σκάφους και οι αστροναύτες Ντέιβιντ Μπόουμαν και Φρανκ Πουλ σκέφτονται να αποσυνδέσουν τα γνωστικά του κυκλώματα. Πιστεύουν πως ο HAL δεν μπορεί να τους ακούσει αλλά αγνοούν πως μπορεί να διαβάσει τα χείλη τους. Αντιμέτωπος με την προοπτική της αποσύνδεσης ο HAL αποφασίζει να σκοτώσει τους αστροναύτες προκειμένου να προστατευθεί και εκτελέσει τις εντολές που τον είχαν προγραμματίσει να φέρει εις πέρας. Έτσι, ο HAL σκοτώνει πρώτα τον Πουλ κατά τη διάρκεια διαστημικού περιπάτου για την επισκευή του σκάφους και έπειτα τους υπόλοιπους αστροναύτες που βρίσκονταν σε κατάσταση καταστολής των ζωτικών τους λειτουργιών, απενεργοποιώντας τα συστήματα υποστήριξης της ζωής τους.
Συνειδητοποιώντας τι είχε συμβεί, ο Μπόουμαν αποφασίζει να θέσει εκτός λειτουργίας τον HAL. Ο κεντρικός πυρήνας του HAL αναπαρίσταται στην ταινία ως ένας στενός διάδρομος γεμάτος από λαμπερά και κατάφωτα αρθρώματα, προσαρτημένα σε πίνακες, από τους οποίους μπορούν να προστεθούν ή να αφαιρεθούν. Ο Μπόουμαν τερματίζει τη λειτουργία του αφαιρώντας τα αρθρώματα από τον πίνακα, ένα προς ένα, μειώνοντας έτσι σταδιακά τη συνείδηση του HAL. Ο HAL αναπαράγει υλικό που είχε «φορτωθεί» στη μνήμη του στα πρώτα στάδια του προγραμματισμού του, περιλαμβανομένης και της αναγγελίας της ημερομηνίας που τέθηκε σε λειτουργία ως 12 Ιανουαρίου 1992. Ως τη στιγμή που η λογική του HAL εξαλείφεται οριστικά από το σύστημά του, τραγουδά το τραγούδι «Daisy Bell», που θεωρείται ίσως και η πιο αναγνωρίσιμη σκηνή της ταινίας. Η τελική ενέργεια του HAL είναι η (πρόωρη) αναπαραγωγή ενός ηχογραφημένου μηνύματος του (επίγειου) Κέντρου Ελέγχου, το οποίο αποκαλύπτει τους πραγματικούς λόγους της αποστολής στο Δία, που είχαν κρατηθεί μυστικοί από το πλήρωμα και δεν προοριζόταν να γνωστοποιηθούν σ’ αυτό, έως ότου το διαστημικό σκάφος εισέλθει σε τροχιά γύρω από το Δία.
Η παρουσία του HAL στο «2010: Οδύσσεια Δύο»
Στη συνέχεια της σειράς, στο «2010: Οδύσσεια Δύο», ο HAL επανεκκινείται από το δημιουργό του, τον Δρ. Τσάντρα, που φτάνει στο σοβιετικό διαστημικό σκάφος Λεόνοφ. Προτού αναχωρήσει από τη Γη, ο Τσάντρα είχε μια συζήτηση με το αντίγραφο του HAL, τον SAL 9000 (βλ. παρακάτω). Ο Τσάντρα ανακαλύπτει πως η κρίση, στην οποία υπέπεσε ο HAL, ήταν απόρροια μιας προγραμματιστικής αντίφασης: είχε κατασκευασθεί για την «ακριβή επεξεργασία της πληροφόρησης χωρίς διαστρέβλωση ή απόκρυψη», αλλά οι εντολές του, που προέρχονταν από υψηλά ιστάμενα πρόσωπα στον Λευκό Οίκο, απαιτούσαν να κρατηθεί μυστική η ανακάλυψη του «Μονόλιθου TMA-1» για λόγους εθνικής ασφάλειας. Αυτή η αντίφαση δημιούργησε ένα φαινόμενο αντίστοιχο του «Συνεχούς του Μοέμπιους», οδηγώντας τον HAL στην παράνοια. Αυτή η παράνοια παρήγαγε μια δημιουργική λύση: ο HAL δε θα ήταν υποχρεωμένος να αποκρύψει πληροφορίες αν δεν υπήρχε κάποιος από τον οποίο θα έπρεπε να τις αποκρύψει. Έτσι αποφάσισε να εξουδετερώσει το πλήρωμα του διαστημοπλοίου, επιτρέποντας στον εαυτό του να τηρήσει αμφότερες τις οδηγίες που του δόθηκαν, δηλαδή να αναφέρει πλήρως και αληθώς τις πληροφορίες που είχε στην κατοχή του και να κρατήσει την ύπαρξη του Μονόλιθου μυστική.
Οι εξωγήινες μορφές που ελέγχουν τους μονόλιθους έχουν μεγαλεπήβολα σχέδια για το Δία, σχέδια που θέτουν το διαστημικό σκάφος Λεόνωφ σε κίνδυνο. Το ανθρώπινο δυναμικό του σκάφους καταστρώνει ένα σχέδιο διαφυγής, που δυστυχώς απαιτεί την εγκατάλειψη του διαστημοπλοίου «Discovery» και του HAL και την καταστροφή τους. Ο «Dr. Chandra» του εξηγεί τον κίνδυνο και ο HAL θυσιάζεται για το πλήρωμα του «Leonov». Τη στιγμή της καταστροφής του, οι κατασκευαστές του μονόλιθου μεταμορφώνουν τον HAL σε άυλο ον, ούτως ώστε η μετενσαρκωμένη μορφή του αστροναύτη «David Bowman» να έχει ένα σύντροφο.
Οι λεπτομέρειες στο βιβλίο και στην ταινία είναι κατά βάση ταυτόσημες, με μια σημαντική εξαίρεση: στην ταινία ο HAL λειτουργεί φυσιολογικά μετά την επανεκκίνησή του. Στο βιβλίο, αποκαλύπτεται πως τα κυκλώματα που υποστηρίζουν τις φωνητικές του λειτουργίες είχαν καταστραφεί κατά τη διαδικασία της απενεργοποίησής του, αναγκάζοντάς τον να επικοινωνεί μέσω κειμένου στην οθόνη. Επίσης, στην ταινία το πλήρωμα του «Leonov» αποκρύπτει την αλήθεια από τον HAL για τους κίνδυνο που διατρέχει (υποθέτοντας πως αν το γνώριζε πως θα καταστραφεί δε θα εκκινούσε τη μηχανή προώθησης, κάτι που ήταν απαραίτητο για την επιστροφή του σκάφους πίσω στη γη), ενώ αντίθετα στο βιβλίο το γνωρίζει εξ αρχής. Ωστόσο, και στις δύο εκδοχές της εξέλιξης της υπόθεσης η αγωνία για την έκβαση της πλοκής προέρχεται από το τι θα κάνει ο HAL όταν θα κατανοήσει πως οι πράξεις του θα τον οδηγήσουν στην καταστροφή του.
Πριν από την επιστροφή του διαστημικού σκάφους «Leonov» στη Γη ο «Curnow» ενημερώνει τον «Floyd» πως ο «Dr. Chandra» έχει ξεκινήσει το σχεδιασμό ενός νέου Η/Υ, του HAL 10000. Στο έργο όμως του Κλαρκ, «2061: Odyssey Three» ο «Dr. Chandra» εμφανίζεται να πεθαίνει στο ταξίδι της επιστροφής στη Γη, κάτι που θέτει υπό αμφισβήτηση αυτή την εκδοχή.
Η σκηνή της συνόδου «συνομιλίας» του «Dr. Chandra» με τον HAL, με εισαγωγή των δεδομένων μέσω του πληκτρολογίου και απάντηση μέσω της οθόνης, θυμίζει έντονα τη SHRDLU, μια φυσική γλώσσα για την κατανόηση υπολογιστικών προγραμμάτων, αυξάνοντας το ρεαλισμό της ταινίας και δίνοντας μια ενδιαφέρουσα άποψη για την αντίληψη περί Τεχνητής Νοημοσύνης την εποχή που γράφτηκε το βιβλίο.
Η παρουσία του HAL στα «2061: Odyssey Three» και «3001: The Final Odyssey»
Στο βιβλίο «2061: Odyssey Three» ο «Heywood Floyd» έκπληκτος αντιμετωπίζει τον HAL, ο οποίος πλέον συνυπάρχει με τον «Dave Bowman» στο «Μονόλιθο Ευρώπη».
Στο βιβλίο «3001: The Final Odyssey» εισάγεται η «συγχωνευμένη» μορφή του αστροναύτη «Dave Bowman» και του HAL. Οι δυο τους έχουν συγχωνευθεί σε μία οντότητα από τη στιγμή που ο «Bowman» έσωσε τον HAL από την καταστροφή του διαστημοπλοίου «Discovery One», στο τέλος της «2010:Odyssey Two». Η σύνθετη μορφή, που ονομάζεται πια «Halman», ως συνθετικό παράγωγο των ονομάτων τους, βοηθά τον «Frank Poole» να μολύνει τον Μονόλιθο, που κάποτε υπηρετούσε, με έναν ιό (ηλεκτρονικού υπολογιστή).
Η πρωτογενής μορφή ζωής στα σύννεφα του Δία θυσιάστηκε για να μετατρέψει τον πλανήτη σε άστρο, ικανό να αυξήσει τη θερμοκρασία στον δορυφόρο «Ευρώπη» και να τον καταστήσει κατοικήσιμο. Ταυτόχρονα όμως, ελλοχεύει ο φόβος να εξοντωθεί και η ανθρώπινη παρουσία στο δορυφόρο, αφού σύμφωνα με τη λογική του Μονόλιθου, ο ανθρώπινος παράγοντας είναι ικανός να προκαλέσει κακό στους εξωγήινους κατοίκους της. Το σχέδιο επιτυγχάνει, αλλά ο «Halman», που είχε διασωθεί μεταφορτώνοντας τον εαυτό του σε ένα άλλο μέσο αποθήκευσης, τίθεται σε περιβάλλον καραντίνας λόγω της μόλυνσης του από τον ιό.
Διαφορές μεταξύ βιβλίων και ταινιών
Το βιβλίο διαφέρει από την ταινία σε μια σειρά από λεπτομέρειες, όπως για παράδειγμα:
SAL 9000
Ο HAL έχει τουλάχιστον ένα «δίδυμο αδερφό» στη Γη, την SAL 9000. Η SAL χρησιμοποιήθηκε ως σύστημα αναφοράς προς τον HAL, όταν σε αντίθεση με τον HAL, προέβλεψε πως δεν ήταν δυνατόν να προκληθεί βλάβη στις επικοινωνίες του σκάφους, κάτι που δημιούργησε αμφιβολίες στο πλήρωμα σχετικά με την αξιοπιστία του τελευταίου. Η SAL είναι ξεκάθαρα θηλυκού γένους και φέρει ίδια διακριτικά με τον HAL, με τη διαφορά πως το «μάτι» της κάμερας της είναι γαλάζιο. Ο «Dr. Chandra» έχει ένα τερματικό της SAL στο γραφείο του και οι μεταξύ τους συνομιλίες την ωθούν να αναπτύξει μια ανεπαίσθητη ινδική προφορά στο λόγο της, παρόμοια με αυτή του Δόκτορα, που κατάγεται από την Ινδία (βλ. 2010: Odyssey Two).
Στην κινηματογραφική εκδοχή η φωνή της SAL αποδίδεται από την ηθοποιό Candice Bergen, που συμμετείχε κάτω από το ψευδώνυμο «Olga Mallsnerd», ένα συνδυασμό του επιθέτου του συζύγου της, σκηνοθέτη Λουί Μαλ (Louis Malle) και του «Mortimer Snerd», χαρακτήρα του διάσημου μαριονετίστα Edgar Bergen, πατέρα της ηθοποιού.
Η SAL δεν αναφέρεται με το όνομα της στην ταινία «2001: Οδύσσεια του διαστήματος», ενώ στο μυθιστόρημα υπονοείται πως το επίγειο Κέντρο Ελέγχου διατηρούσε περισσότερα από ένα αντίγραφα της σειράς 9000. Δεδομένης της σημασίας του ονόματος του HAL, που προέρχεται από ακρωνύμιο, δεν γίνεται φανερό αν το όνομα της SAL είναι ένα ακόμη ψευδώνυμο ή τα αρχικά ενός άλλου ακρωνυμίου.
Πριν από την Αμερικανοσοβιετική αποστολή ανάκτησης του σκάφους «Discovery», ο «Dr. Chandra» τη χρησιμοποιεί για να κάνει μια προσομοίωση των πιθανών επιδράσεων στον HAL από την παρατεταμένη κατάσταση αδράνειας, υπό την κωδική ονομασία «Φοίνιξ». Όταν ο Δόκτορας της ζητά να μαντέψει το λόγο που δόθηκε αυτή η ονομασία στην προσομοίωση, εκείνη απαντά πως αν και υπάρχουν πολλές πιθανές επιλογές, η επικρατέστερη είναι πως αναφέρεται στον δάσκαλο του Αχιλλέα, αν και δεν ήταν αυτό που εκείνος είχε κατά νου. Η γνώση της αυτή για τον πολιτισμό δηλώνει φανερά πως η SAL είτε είχε πρόσβαση σε κάποια βάση δεδομένων εγκυκλοπαιδικής γνώσης, είτε ήταν ενσωματωμένη στη μνήμη της, ως μέρος του γενικότερου προγραμματισμού της.
Επιρροές
Ο Άρθουρ Κλαρκ εμπνεύστηκε τη σκηνή στην οποία η συνείδηση του HAL μειώνεται σταδιακά από μια επίδειξη δημιουργίας «σύνθεσης λόγου» που είχε παρακολουθήσει από τον John Larry Kelly, Jr., ο οποίος είχε χρησιμοποιήσει για το σκοπό αυτό έναν υπολογιστή IBM 704. Ο Kelly συνέθεσε το τραγούδι «Daisy Bell» που ακούγεται στην ταινία (σε μουσική υπόκρουση του Max Mathews ), με το Vocoder, ένα συνθεσάιζερ εγγραφής φωνής, που είχε δημιουργήσει.
Η οπτική γωνία θέασης του HAL
Τα πλάνα του HAL κινηματογραφήθηκαν με ευρυγώνιο φακό Cinerama 160 μοιρών της Fairchild-Curtis. Ο συγκεκριμένος φακός δε χρησιμοποιήθηκε όμως στην ταινία για να απεικονίσει το τριών ιντσών «μάτι» του HAL λόγω της διαφορετικής διαμέτρου του (8"). Ο Στάνλεϊ Κιούμπρικ επέλεξε να κινηματογραφήσει με τους φακούς Fairchild-Curtis τις σκηνές κατόπτευσης (POV) του HAL όταν παρακολούθησε την ταινία «To the Moon and Beyond», που κινηματογραφήθηκε μ’ αυτούς και προβλήθηκε σε μια αίθουσα διαμορφωμένη ως πλανητάριο, στη Διεθνή Έκθεση της Νέας Υόρκης (N.Y. World Fair) το 1964.
Προβλέψεις για το μέλλον των υπολογιστών
Οι δυνατότητες του HAL, όπως και όλοι οι τεχνολογικοί νεωτερισμοί που παρουσιάζονται στην ταινία «2001: Οδύσσεια του διαστήματος», βασίστηκαν σε προβλέψεις και προγνώσεις σεβαστών επιστημόνων της εποχής. Ο Marvin Minsky, τότε διευθυντής του Εργαστηρίου Τεχνητής Νοημοσύνης του MIT και σημαίνων αναλυτής στο χώρο του, ήταν ένας από τους συμβούλους της παραγωγής.
Όταν προβλήθηκε η ταινία «2001: Οδύσσεια του διαστήματος» το 1968, το έτος 2001 φάνταζε αρκετά μακρινό και ένας υπολογιστής όπως ο HAL έμοιαζε αληθοφανής για την εποχή του. Στο μέσο της δεκαετίας του ’60 οι επιστήμονες έτρεφαν την αισιοδοξία πως σε μία ή δύο γενιές οι υπολογιστές θα μπορούσαν να περάσουν το Τεστ του Τούρινγκ (Turing’s Test). Για παράδειγμα, ο πρωτοπόρος της Τεχνητής Νοημοσύνης Χέρμπερτ Σάιμον (Herbert Simon) είχε προβλέψει, το 1965, πως «οι υπολογιστές θα είναι ικανοί μέσα σε είκοσι χρόνια να κάνουν ό,τι μπορεί να κάνει κι ένας άνθρωπος».
Όσο πλησίαζε, όμως, το έτος 2001 φάνηκε ξεκάθαρα πως οι προβλέψεις της ταινίας στην πρόοδο της επιστήμης των υπολογιστών ήταν υπερβολικά εξεζητημένες. Η επεξεργασία φυσικού λόγου, η ανάγνωση των χειλιών, ο σχεδιασμός και η κοινή λογική στους υπολογιστές παρέμεναν ακόμη στοιχεία της επιστημονικής φαντασίας.
Η ταινία απέτυχε, επίσης, να προβλέψει πολλές καινοτομίες στην Πληροφορική, που συντελέστηκαν ως το 2001. Οι δημιουργοί της ταινίας πίστευαν πως όσο οι υπολογιστικές μηχανές θα γίνονται πιο ισχυρές, θα μεγάλωνε και ο όγκος τους ανάλογα, κάτι που εν μέρει είναι αληθές (π.χ. ο σύγχρονος υπερυπολογιστής Blue Gene). Ο HAL στην ταινία καταλαμβάνει μεγάλο μέρος του διαστημικού σκάφους «Discovery», αν και ένας λεπτός φορητός υπολογιστής-τερματικό εμφανίζεται σε λίγες σκηνές της ταινίας για την επικοινωνία των αστροναυτών με τον επίγειο σταθμό. Επίσης, η απεικόνιση των γραφικών του HAL στην ταινία είναι κομψή, αν και μινιμαλιστική, συγκρινόμενη με τις διαθέσιμες τεχνολογικές δυνατότητες κατά το 2001.
Αναφορές
Κατηγορία:Κινηματογραφικοί χαρακτήρες Κατηγορία:Λογοτεχνικοί χαρακτήρες
Στέφανος Α΄ Νεμάνια
thumb|200px|Ο Άγιος Συμεών ο Μυροβλήτης thumb|200px|Ο Στέφανος Νεμάνια Ο Άγιος Συμεών ο Χιλανδαρινός (κοσμικό όνομα Στέφανος Νεμάνια, (σερβικά κυριλλικά: Стефан Немања, 1113 - 13 Φεβρουαρίου 1199) ήταν Μέγας Πρίγκιπας (Βέλικι Ζούπαν / Μέγας Ζουπάνος) του Μεγάλου Πριγκιπάτου της Σερβίας (γνωστού επίσης ως Rascia από το 1166 έως το 1196. Μέλος της δυναστείας Βουκάνοβιτς ο Νεμάνια ίδρυσε τη δυναστεία Νεμανιδών Ζουπάνων και μνημονεύεται για τη συμβολή του στον Σερβικό πολιτισμό και την ιστορία, ιδρύοντας αυτό που μετεξελίχθηκε στη Σερβική Αυτοκρατορία, καθώς και την Εκκλησία της Σερβίας. Σύμφωνα με τη Σερβική Ακαδημία Επιστημών και Τεχνών Ο Νεμάνια είναι επίσης ένας από τους πιο επιφανείς Σέρβους για τη συνεισφορά του στη λογοτεχνία και τις αλτρουιστικές του ιδιότητες.
Το 1196, μετά από τρεις δεκαετίες πολέμων και διαπραγματεύσεων που εδραίωσαν τη Σερβία, διαχωρίζοντάς την τόσο από τη Δυτική όσο και από τη Βυζαντινή σφαίρα επιρροής, ο Νεμάνια παραιτήθηκε υπέρ του μεσαίου γιου του Στεφάνου Νεμάνιτς, που έγινε ο πρώτος Βασιλιάς της Σερβίας. Ο Νεμάνια πήγε τελικά στο Άγιο Όρος, όπου έγινε μοναχός και πήρε το όνομα Συμεών, ακολουθώντας τον νεώτερο γιο του (αργότερα γνωστό ως Άγιο Σάββα), που είχε γίνει ήδη πρώτος αρχιεπίσκοπος της Σερβικής Ορθόδοξης Εκκλησίας.
Πρώτα χρόνια
Ο Νεμάνια γεννήθηκε περί το 1113 στη Ρίμπνιτσα της Ζέτας (στην περιοχή της σημερινής Ποντγκόριτσας, πρωτεύουσας του Μαυροβουνίου). Ήταν ο μικρότερος γιος του Ζάβιντα, Πρίγκιπα της Ζαχλουμίας, που μετά από μια σύγκρουση με τους αδελφούς του εστάλη στη Ρίμπνιτσα, όπου πήρε τον τίτλο του Αρχοντα. Ο Ζαβίντα (Μπέλι Ούρο) ήταν πιθανότατα γιος του Ούρος Α΄ ή του Βούκαν. Καθώς η δυτική Ζέτα ήταν υπό Ρωμαιοκαθολική δικαιοδοσία ο Νεμάνια πήρε Λατινικό βάπτισμα, αν και το μεγαλύτερο της κατόπιν ζωής του το πέρασε ισορροπώντας μεταξύ της Δυτικής και της Ανατολικής εκδοχής του Χριστιανισμού. Το όνομα Στέφανος το διάλεξε ο ίδιος την εποχή της βασιλείας του και το έφερε ως τιμητικό τίτλο, ενώ καθόρισε, τον ίδιο τίτλο να φέρουν όλοι οι επόμενοι διάδοχοί του από τη δυναστεία των Νεμάνιτς. Το δε «Νεμάνια», που σημαίνει «ο πτωχός», ίσως να μην είναι το πραγματικό του όνομα. Σύμφωνα με την παράδοση, έτσι τον είχε βαφτίσει ο πατέρας του κατά τα χρόνια της εξορίας.
Μετά τη νίκη του Βυζαντινού στρατού επί των συγγενών του Νεμάνια, Τζόρτζε της Ντούκλιας και Ντέσα Ουρόσεβιτς, που οδήγησε στην παρακμή του εν λόγω κλάδου της οικογένειας Βοϊσλάβλιεβιτς, ο Ζαβίντα πήρε την οικογένειά του στις κληρονομικές εκτάσεις του στη Ράσκα. Κατά την άφιξή του στο Ρας, πρωτεύουσα της Ράσκας, ο Νεμάνια βαπτίσθηκε εκ νέου στην Ανατολική Ορθόδοξη Εκκλησία, στην εκκλησία των Αγίων Αποστόλων Πέτρου και Παύλου, που ήταν επισκοπική έδρα.
Πρίγκιπας
Οταν ενηλικιώθηκε ο Νεμάνια έγινε «Πρίγκηπας (Ζουπάνος) του Ιμπάρ, της Τόπλιτσα, της Ρασίνα και του Ρέκε», λαμβάνοντας τα τσέστι (τμήματα του κράτους) από τον Βυζαντινό Αυτοκράτορα Μανουήλ Α΄. Ο Μανουήλ είχε διορίσει τον μεγαλύτερο γιο του Ζάβιντα, Τίχομιρ, ως ανώτερο Μεγάλο Πρίγκιπα των Σερβικών εδαφών. Ο αδελφός του Στρατσιμίρ κυβερνούσε τον Δυτικό Μοράβα, ενώ ο Μίροσλαβ κυβερνούσε τη Ζαχλουμία και την Τραβουνία.